PORUKE GRADU

Dragi Grade, ti si mi jedini drag. Ti si jak, hrabar, dobar i pošten. Ti trpiš, živiš i svakoga poštuješ. Preživio si Domovinski rat što ne može svaki grad. Borio si se i pobijedio. Ti si hrabar grad. Malen si ali dovoljno velik za ljude koji u tebi žive. Grade, ja te volim ovakvog kakav si sada. Ti si naš heroj. Volimo te najviše na svijetu.

Ana Marija i Ladislava

Dragi Grade, ponosni smo na tvoju prošlost i hrabrost koju si pokazao u Domovinskom ratu. Ako ti u vremenu koje je pred tobom zatreba pomoć i snaga, uvijek ćemo biti uz tebe.

Antonia i Matej

Dragi Grade, ti si grad heroja i uvijek ćeš to biti. Moj si grad. Želim ti ostvarenje tvojih snova.

Ne smijemo zaboraviti 1991. godinu i sve strahote koje su ti se dogodile. Iz ruševina si nastao, prelijepi Grade.

Hvala ti za slobodu, Grade. Molit ću za sve žrtve koje su dale svoje živote da bi te obranile.

Ilaj, Elena i Domagoj

Dragi Grade. Ne tako davne 1991. godine, žrtvovao si se kako bi nas spasio i postao si Grad heroj. U godinama koje dolaze, želimo ti mir, slogu i ljubav. Želimo ti da budeš pun života i da budeš grad sretnih ljudi.

Arwen i Gabrijel

Dragi Grade, ne želimo da više strahuješ od rata i razaranja koji su te snašli 1991. godine. Danas si lijep i u tebi je lijepo živjeti. Želimo ti da budeš sretniji i ljepši u budućnosti, a mi ćemo ti u tome pomoći.

Kiara i Boris

Dragi Grade, tužni smo zbog tvoje prošlosti, ali vjerujemo u tvoju sretnu budućnost. Volimo te jer u tebi živimo lijepe trenutke.

Leonarda i Darijo